Title: В света на работата
Course: HSU-Berufe-bulgarisch > Section: 3. Урок: В света на работата

Лексика- Умения

Български | Немски | Обяснение | Записки
общителен | kommunikativ | Харесваш да разговаряш с останалите и да им даваш нова информация. | Запиши израз, който ще ти помогне да запомниш думата.
дружелюбен | freundlich | Към другите си мил и добър. |
отзивчив | hilfsbereit | Готов си винаги да помогнеш на другите. |
честен | ehrlich | Казваш винаги истината и не лъжеш. |
грижовен | fürsorglich | Искаш останалите да се чувстват добре. |
самоуверен | selbstbewusst | Чувстваш се добре със себе си и вярваш, че можеш да бъдеш добър и успешен. |
креативен | kreativ | Можеш да измисляш нови и необикновени неща. |
гъвкав | flexibel | Можеш да се приспособяваш към различни ситуации  и да бъдеш умел в това, което правиш. |
усърден | fleißig | Вършиш много работа и си добър в нея. |
мотивиран | motiviert | Искаш много да постигнеш нещо, в което си добър. |
организиран | organisiert | Добър си в планирането на работния процес. |
търпелив | geduldig | Способен си да чакаш дълго време. |
практичен | praktisch (veranlagt) | Умееш да се справяш добре с практически проблеми на работното място. |
учтив | höflich | Имаш добри маниери, любезен си и уважаваш чувствата на останалите. |
точен | pünktlich | Вършиш нещата в срокове и без закъснение. |
надежден | verlässlich | Вършиш си работата съвестно и отговорно. |
отговорен | verantwortlich | Правиш неща, които проверяваш накрая дали всичко е коректно. |
спортен | sportlich | Харесваш спорта и си добър в него. |
подреден | ordentlich | Поставяш нещата винаги на правилното им място. |

> Списък с думи за изтегляне. (314 KB)

Диалогични карти- умения

dialog-cards-870.h5p

Флашкарти- умения

flashcards-871.h5p

Нaмери двойките

learningapps.org: Cookies

Намери двойките**

learningapps.org: Cookies

Диктовка

learningapps.org: Cookies

Сортиране - професии, работни места, умения

learningapps.org: Cookies

Лексика- Светът на работата

Български | Немски | Обяснение | Записки
офис служител | der Büroangestellter / die Büroangestellte | Този човек работи в офис. | Запиши израз, който ще ти помогне да запомниш думата.
автобиография | der Lebenslauf | На новия си шеф даваш информация с факти за теб (рождена дата, училища, какво можеш да правиш). |
умения | die Fähigkeiten / die Fertigkeiten | Това са нещата, които можеш да правиш добре. |
служител | der Arbeitnehmer / die Arbeitnehmerin | Когато работиш за някого, ти си служител. |
работодател | der Arbeitgeber / die Arbeitgeberin | Работодателят е шеф на служителя. |
печелене на пари | Geld verdienen | Една от причините да работиш. |
професионално обучение | die Schulung | За някои професии е нужно специално обучение за придобиване на умения. |
интервю за работа | das Vorstellungsgespräch | Интервю за работа е, когато новият ти шеф ти задава въпроси, а ти отговаряш. |
Агенция по заетостта | das Arbeitsamt | Агенцията по заетостта помага на хората да си намерят работа. |
стажант | der Auszubildene / die Auszubildene | Когато се обучаваш при някого да станеш художник, ти си стажант. |
обучение | die Lehre | Обучение е, когато например за три години се упражняваш да станеш художник, водопроводчик или медицинска сестра. |
документи за кандидатстване за работа | die Bewerbung | Ако искаш да си намериш работа, трябва първо да подготвиш документи за кандидатстване. |
мотивационно писмо | das Bewerbungsschreiben | Това е официално писмо, в което описваш своите умения и в какво си добър. |
кандидатстване за работа | sich auf eine Stelle bewerben | Кандидатстване за работа е, когато изпращаш документите си и отиваш на интервю. |
безработица | die Arbeitslosigkeit | В положение без работа. |
безработен | arbeitslos sein | Нямаш работа. |
заплата | das Gehalt | Парите, които получаваш, когато работиш. |
работа на смени | in Schichten arbeiten | Докторите и пожарникарите трябва да работят на смени- понякога през деня или през нощта. |
работа на пълно работно време | die Vollzeitstelle | Когато имаш работа на пълно работно време, работиш 40 часа на седмица. |
работа на непълно работно време | die Teilzeitstelle | Когато имаш работа на непълно работно време, работиш по-малко от 40 часа на седмица, например 25 часа. |

> Списък с думи за изтегляне. (323 KB)

Диалогични карти

dialog-cards-874.h5p

Флашкарти

flashcards-875.h5p

Мемори

learningapps.org: Cookies

Избери верния отговор

learningapps.org: Cookies

Напиши правилната дума

learningapps.org: Cookies

Писане- Креативна задача

Какви професии има в твоето семейство?

Интервюирай някого от семейството си или твоите съседи.

Помогни си със следните примерни въпроси:

- Къде работиш?
- Какво правиш?
- Кога започва и свършва работното ти време?
- Трябва ли да носиш униформа?
- Какво харесваш в работата си?
- Какво не харесваш в работата си?

Напиши текст относно професията на този човек.

Изпрати текста на своя учител или го качи в Wiki.

Четене- Блогът на Амина

Прочети текста.

Сестрата на Джойс- Амина е на 17 години. Тя има блог в интернет. В него тя описва ежедневието си -какво харесва и какво не харесва в него.

В собствения си блог Амина споделя мислите си за бъдещето, тъй като през следващата година ще завърши училище.

22-ри октомври

Здравейте, приятели! 😊

Как сте?

При мен всичко е наред, но съм много заета в училище, тъй като в момента говорим много за нашите финални изпити другата година и времето след тях.

Ще бъда много тъжна, когато завърша училище. Но ще бъда и много горда, защото започнах училище в Нигерия, а сега съм тук в Аддербъри.

Днес бих искала да ви споделя плановете си за моето бъдеще.

Когато бях малка, много исках да стана доктор и да помагам на хората. Моят любим предмет в училище е биологията. Но сега не съм сигурна дали искам да уча в университет толкова много години. Затова започнах да мисля за други професии.

Както знаете, аз харесвам много да готвя. 😊

(Можете да видите някои вкусни ястия в последната ми публикация 😊 !!!).

Може би ще направя стаж като готвачка. Наясно съм, че работата може да е доста трудна, защото трябва да се работи вечерите. Но аз мисля, че ще бъда много добра готвачка, тъй като съм много креативна и обичам да изпробвам нови рецепти.

Моята баба обожава този мой план. Аз с удоволствие готвя с нея, а тя ме учи как да правя традиционни нигерийски ястия.

Какво мислите вие за тази идея?

А какви са вашите планове, след като завършите училище? Моля, коментирайте отдолу.😊

Чао- чао! Амина

Четене с разбитане- Вярно или грешно?

learningapps.org: Cookies

Попълни

learningapps.org: Cookies

Отговори на въпросите

Отговори на въпросите към блога на Амина.

Запиши отговорите в изречения.

1. Защо Амина мисли и пише за своето бъдеще?
2. Защо е в моментра много заета в училище?
3. Къде е започнала училище Амина?
4. За какво Амина е много горда?
5. Кой е любимият предмет на Амина в училище.
6. Защо Амина иска да прави стаж като готвачка?
7. Какви идеи има Амина за бъдещето си?

Напиши

В собствения си блог Амина пише за своето бъдеще и мечтана професия.
Тя пита: Какво мислите за нейните планове за бъдещето? И какви са твоите планове?
Коментирай записките в блога на Амина и отговори на въпросите.

Можеш да започнеш така:

Здравей, Амина!
Аз прочетох новите ти записки в блога.
Намирам идеята ти за ... .
След като завърша училище, бих искал/искала да бъда ..., защото ... .
Аз съм добър/добра в ... .
Обичам да ... .
Интересувам се от ... .

Изпратете текста на вашия учител или го качете в Wiki.

Граматика-Наречия

Наречия

📝 Правило:

Наречията са самостойна, неизменяема част на речта, която най-често посочва признаците на глаголите, уточнява обстоятелствата, при които протича действието.

Отговаря на въпроси като: къде? - горе; накъде? - натам, насам; кога? - тогава; защо? - така; как? - бързо, бавно; защо? - защото, затова, колко? - няколко и др.

💡 Видове наречия:

Откъм произход и служба наречията се делят на обикновени и местоименни наречия.

Обикновени наречия са весело, лежешком, смешно, денем, нощем, зиме, лете, вкъщи, рано, късно, много, малко, навън, наблизо, дваж, триж, тичешката, кротичко, лекичко.

Местоименни наречия подобно на местоименията се разделят на:

въпросителни | относителни | показателни
къде, кога, как, колко | където, когато, както, колкото | тук, там, тогава, толкова

⚠️ Въпросителните и относителните местоименни наречия изпълняват функцията на съюзи в изречението.

Или на местоименни наречия за:

място | начин | време | количество
къде, там, където, някъде, никъде, всякъде | как, така, както, някак, никак, всякак | кога, тогава, когато, някога, никога, всякога | колко, толкова, колкото, няколко, николко

✏️ Примери:

Момчето работи старателно. - Как? - за начин

Наблизо тече река.- Къде? - за място

Децата често ходят в парка. - Колко? - за количество

Днес изядох един сладолед. - Кога?- за време

💡 Наречия, образувани от прилагателно име в м.р., ед.ч. на -нен, се пишат с -нн-;

✏️ Примери:

постепенен - постепенно

постоянен - постоянно

съвременен - съвременно

💡 Някои наречия се степенуват:

Подобно на прилагателните имена можем да степенуваме някои от наречията.

Прилагателно име На първия учебен ден Ана беше по-развълнувана от Петър. Каква беше Ана? | Наречие Ана говореше по- развълнувано от Петър. Как говореше Ана?

💡 Наречия образувани от предлози като в, на, от и др., се пишат слято.

✏️ Примери: вкъщи, назад, напред, отсреща, нагоре, призори

💡 Някои наречия се пишат полуслято.

✏️ Примери: тук-там, лека-полека, сега-засега, току-що

💡 Отрицателната частица не се пише слято с наречията.

✏️ Примери: непостоянно, невярно, неучтиво, неразумно

Мемори

learningapps.org: Cookies

Намери наречието

learningapps.org: Cookies

Наречие или прилагателно?

learningapps.org: Cookies

Наречия, образувани от прилагателни

learningapps.org: Cookies

Наречия, образувани от прилагателни 2

learningapps.org: Cookies

Превърни думата в наречие

learningapps.org: Cookies

Изречения с наречия

learningapps.org: Cookies

Избери правилната форма

learningapps.org: Cookies

Напиши изреченията

learningapps.org: Cookies